**Kofinansuoti ar koofinansuoti**? (2024-09-20)

Šis žodis sudarytas iš priešdėlio ko- (lot. co - su, kartu) ir pranc. k. žodžio financer. Dvi raidės o rašomos tada, kai susiduria priešdėlio ir šaknies raidės (kooperatyvas, koordinatorius ir pan.).

Europos terminų žodyne „Eurovoc“ teikiamas žodžis „kofinansuoti“. Lietuviškas terminas – „bendrasis finansavimas“, todėl gal derėtų vartoti šį terminą, tik, vargu, ar beprigis.

Tai bent jau prisiminkim: **kofinansuoti, kofinansavimas (tik viena o raidė).**

*Parengė kalbos tvarkytoja Inga Radzevičienė*